Juan Clague

Va Juan Clague (1842 – 1908) ruggit ayns Colby ayns 1842. Tra  v'eh aeg v'eh gobbragh er gowaltys yn lught-thie echey tra honnick eh fer er y ghowaltys karraghey lurgey jeh dooinney v'eh brisht. Ren eh coontey ram jeh shoh as myr shen v'eh currit ersooyl dy hraenal myr fer-lhee. 

Tra haink eh er ash dys Mannin v'eh gobbragh myr fer-lhee ayns jiass yn Ellan as v'eh mie er enn da sleih myr dooinney va kenjal as jesh as va cooney lesh sleih va boght. 

Ghow John soylley jeh cur shilley er sleih va cummal er y çheer as er coontey jeh shen v'eh loayrt ram Gaelg as dynsee eh ram kiaull Manninagh as ram shenn skeealyn mychione yn ellan ain.

Hooar eh ram skeealyn, kiaull as Gaelg voish dooinney enmyssit Bwoie Doal ny Tom Kermode. Va Tom ny eeasteyr va doal agh v'eh abyl dy insh skeealyn as goaill arrane dy mie as hooar John Clague ram fysseree mychione cooishyn Gaelgagh voish. 

Booise da Dr John Clague ta shin toiggal foddey smoo mychione glare, kiaull as skeeal yn Ellan ain. Tra hooar eh baase ayns 1908 v’eh oanluckit ayns keeill sy jiass as va ny focklyn shoh screeuit mychione echey: ‘Hie eh mygeayrt jannoo mie.’

Ronney:Ruggyryn 'sy vlein 1842
Ronney:Baaseyn 'sy vlein 1908
Ronney:Gaelgeyryn
Ronney:Fir lhee Vanninagh
Ronney:Eirinee Vanninagh